বলী (চলচ্চিত্র)
বলী ইকবাল হোসাইন চৌধুরী পরিচালিত বাংলাদেশী নাট্যধর্মী চলচ্চিত্র। অ্যাপলবক্স ফিল্মসের ব্যানারে এটি প্রযোজনা করেছেন পিপলু আর. খান। ২০২০-২১ অর্থবছরে এটি বাংলাদেশ সরকারের অনুদান লাভ করে। এতে কেন্দ্রীয় চরিত্রে অভিনয় করেছেন নাসির উদ্দিন খান। এছাড়া পার্শ্ব চরিত্রে অভিনয় করেছেন একেএম ইতমাম, এঞ্জেল নূর ও প্রিয়ম অর্চি। ২০২৩ সালের ৭ই অক্টোবর বুসান আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয় এবং উৎসবের সমাপনী দিনে নিউ কারেন্টস বিভাগে পুরস্কার অর্জন করে।